Na podlagi četrtega odstavka 29. člena Zakona o stvarnem premoženju države in samoupravnih lokalnih skupnosti – ZSPDSLS-1 (Uradni list RS, št. 11/18 in 79/18) in 16. člena Statuta Občine Markovci (Uradno glasilo slovenskih občin, št. 47/17) je Občinski svet Občine Markovci na svoji \_\_\_\_ seji, dne \_\_\_\_\_\_\_\_\_\_\_, na predlog župana sprejel naslednji

**S K L E P**

Občina Markovci proda del nepremičnine parc. št. 822/1, k.o. (416) Nova vas pri Markovcih, zainteresiranemu kupcu Stanislavu Bezjaku, stan. Nova vas pri Markovcih , 2281 Markovci in sicer na podlagi metode neposredne pogodbe za kupnino v višini 10,00 EUR/m² (brez DDV).

Nepremičnina se proda po izvedeni geodetski odmeri oz. parcelaciji zemljišča. Stroške geodetske odmere krije zainteresirani kupec.

Kupec bo kupnino poravnal v roku 30 dni od sklenitve pogodbe na podlagi izstavljenega računa na TRR Občine Markovci.

Številka: 478-0147/2019

Datum:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**OBRAZLOŽITEV**

Nepremičnina parc. št. 822/1, k.o. (416) Nova vas pri Markovcih, je po podatkih zemljiške knjige last Občine Markovci, z zaznambo grajenega javnega dobra lokalnega pomena. V naravi parcela predstavlja del občinske ceste in del funkcionalnega dela zemljišča s parc. št. 97/6, k.o. (416) Nova vas pri Markovcih, katerega solastnik je Stanislav Bezjak, Nova vas pri Markovcih 54A, na katerem bi si lastnik rad postavil ograjo. Zaradi navedenega je dne 28. 8. 2019 podal pisno vlogo za odkup dela nepremičnine parc. št. 822/1, k.o. (416) Nova vas pri Markovcih.

Stroške parcelacije nosi zainteresirani kupec, saj se bo odmera zemljišča opravila na njegovo željo po odkupu dela parcele. Po odmeri zemljišča je potrebno odmerjeni nepremičnini za odkup ukiniti status grajenega javnega dobra.

V skladu s 5. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18; v nadaljevanju: ZSPDSLS-1) se stvarno premoženje, ki ga noben upravljavec trajno ne potrebuje za opravljanje svojih nalog, bodisi proda bodisi z oddajo v najem ali na drug ustrezen način zagotovi njegova učinkovita raba. Samoupravne lokalne skupnosti ravnajo s svojim premoženjem tako, da zagotavljajo izvajanje izvirnih nalog samoupravne lokalne skupnosti v skladu s predpisi, ki urejajo lokalno samoupravo. Postopke ravnanja s stvarnim premoženjem se vodi učinkovito, s čim manjšimi stroški za dosego danega rezultata oziroma z danimi stroški doseči čim boljši rezultat za državo ali samoupravne lokalne skupnosti.

Po podatkih Občinskega prostorskega načrta Občine Markovci se parcela v celoti nahaja v območju stavbnih zemljišč.

V skladu s tretjo alinejo 54. člena ZSPDSLS-1 se lahko nepremično premoženje proda po metodi neposredne pogodbe, med drugim, če je posamezna ocenjena ali orientacijska vrednost nepremičnine nižja od 20.000 eurov.

Ocenitev vrednosti nepremičnega premoženja pa je v skladu s 36. členom ZSPDSLS-1 obvezna pred razpolaganjem z nepremičnim premoženjem, katerega posamična vrednost je izkustveno višja ali enaka 20.000 eurov.

ZSPDSLS-1 v 52. členu določa, da se namera o sklenitvi neposredne pogodbe objavi na spletni strani upravljavca, če se pravni posel razpolaganja z nepremičnim premoženjem sklepa po metodi neposredne pogodbe. Če je to v skladu z načelom gospodarnosti, se namera lahko objavi tudi na drug, krajevno običajen način ali na drugi spletni strani. Namera o sklenitvi pogodbe se objavi najmanj 20 dni pred nameravano sklenitvijo neposredne pogodbe in mora biti objavljena najmanj 20 dni.

Rok za plačilo kupnine v skladu z 48. členom ZSPDSLS-1 ne sme biti daljši kot 30 dni od sklenitve pogodbe ali izdaje računa ali od odobritve pravnega posla s strani pristojnega organa.

Glede na navedeno predlagam Občinskemu svetu Občine Markovci, da predlog sklepa obravnava in sprejme.

 Milan Gabrovec, prof.

 župan